open-index/open-wikipedia-markdown huggingface dataset:
Vasili Ippolitov

**Vasili Afanasjevitš Ippolitov** ( s. 12. tammikuuta 1892 – 1957) oli venäläinen, joka edusti keisarillista Venäjää ja Neuvostoliittoa pikaluistelussa ja pyöräilyssä. Urheilu-uransa jälkeen hän toimi luisteluvalmentajana.

## Pikaluistelu-ura

Kansallisesti Vasili Ippolitov nousi pinnalle voittaessaan vuonna 1911 Venäjän mestaruuden yhteispisteissä. Sen jälkeen hän osallistui kansallisiin mestaruuskisoihin vasta 1918 sijoittuen yhteispisteissä toiseksi. Neuvostovallan aikaan hän oli yhteispisteissä kolmas vuoden 1922 kisoissa ja mestari vuoden 1923 kisoissa.

Hän osallistui ensimmäisiin suuriin kansainvälisiin pikaluistelukilpailuihin vuonna 1912, jolloin hän sijoittui seitsemänneksi niin Euroopan- kuin maailmanmestaruuskilpailuissa. Kaudella 1913 hän sijoittui mitaleile näissä kilpailuissa voittaen Euroopan mestaruuden ja ollen toinen MM-kisoissa. Ensimmäistä maailmansotaa edeltävänä talvena hän voitti hopeaa niin EM- kuin MM-kisoissa. Kovimpana kilpailijanaan hänelle näinä vuosina oli norjalainen Oscar Mathisen.

### Henkilökohtaiset ennätykset

* 500 metriä: 45,4 (1. helmikuuta 1913, Kristiania)
* 1&nbsp;500 metriä: 2.22,2 (2. helmikuuta 1913, Kristiania)
* 5&nbsp;000 metriä: 8.41,6 (24. helmikuuta 1912, Trondheim)
* 10&nbsp;000 metriä: 17.35,5 (1. helmikuuta 1913, Kristiania)

## Muu urheilu ja uran jälkeinen valmennustyö

Vasili Ippolitov oli myös aktiivi kilpapyöräilijä. Hän voitti vuonna 1923 Neuvostoliiton mestaruuden 1&nbsp;km:n aika-ajossa.

Urheilu-uransa jälkeen Vasili Ippolitov toimi valmentajana Moskovan Spartakissa, ja 1930-luvulla hän johti Dynamon luistelujaostoa Gorkissa. Hänen valmennetaviaan olivat mm.
* Igor Ippolitov (1919–1995, Vasilin poika), monikertainen Neuvostoliiton pyöräilymestari ja pikaluistelumestari, myöhemmin valmentaja itsekin,
* Ivan Anikanov (1914–1979), monikertainen Neuvostoliiton pikaluistelumestari ja myöhemmin valmentaja,
* Sofija Kondakova (1922–2012), pikaluistelun maailmanmestari ja moninkertainen mitalisti.

Vasili Ippolitovin veli Platon oli myös menestynyt pikaluistelija 1910- ja 1920-luvuilla.

## Lähteet
Kyriákos Mitsotákisin II hallitus

**Kyriákos Mitsotákisin II hallitus** on nykyinen Kreikan hallitus vuodesta 2023. Sitä johtaa Kreikan pääministeri Kyriákos Mitsotákis.

Hallitus koottiin kesäkuun 2023 parlamenttivaalien jälkeen. Se on järjestyksessä 27. hallitus Kreikan kolmannen tasavallan aikana (eli vuoden 1974 jälkeen). Hallitus seurasi Sarmásin vt. hallitusta ja aloitti toimintansa 27. kesäkuuta 2023. Mitsotákis itse aloitti pääministerinä 26. kesäkuuta. Hallituksen ainoa puolue on Uusi demokratia. Lisäksi siinä on sitoutumattomia ministereitä.

## Hallituksen koostumus

Mitsotákisin II hallituksessa on pääministeri, 23 muuta varsinaista ministeriä, 4 varaministeriä, 35 apulaisministeriä sekä hallituksen tiedottaja, eli yhteensä 64 ministeriä. Ministereistä 10 on sitouttumattomia. 24 varsinaisesta ministeristä 20 on miehiä ja 4 naisia. Apulaisministereistä naisia on 11.

Hallituksen ministerit ovat 27. kesäkuuta 2023 lähtien (varsinaiset ministerit lihavoituna):

### Ministerit

### Valtioministerit

## Lähteet
Kurssina vapaus

**Kurssina vapaus** () (lyh. ΠΕ, *PE*) on kreikkalainen vasemmistolainen puolue. Se on perustettu vuonna 2016.

Puolue on osallistunut vaaleihin vuodesta 2019 lähtien. Sillä on kuusi (heti vaalien jälkeen kahdeksan) paikkaa Kreikan parlamentissa kesäkuun 2023 parlamenttivaalien jälkeen ja yksi paikka Euroopan parlamentissa vuoden 2024 europarlamenttivaalien jälkeen.

## Vaalitulokset

Puolueen tulokset parlamentti- ja europarlamenttivaaleissa ovat:

## Lähteet

## Aiheesta muualla

* Πλεύση Ελευθερίας – Puolueen verkkosivut
Spartalaiset (puolue)

**Spartalaiset** () on kreikkalainen äärioikeistolainen puolue. Se on perustettu vuonna 2017.

Puolueen politiikkaa kuvataan äärikansallismieliseksi, äärikonservatiiviseksi ja maahanmuuttovastaiseksi. Puolue on nähty kielletyn Kultainen aamunkoitto -puolueen uutena tulemisena. Kultaisen aamunkoiton johtajiin aiemmin kuulunut ja tästä tuomittu Ilías Kasidiáris on ilmaissut tukensa Spartalaisille, ja häntä on arveltu puolueen todelliseksi johtajaksi.

Puolueella on seitsemän paikkaa Kreikan parlamentissa. Heti kesäkuun 2023 parlamenttivaalien jälkeen paikkoja oli 12.

## Vaalitulokset

Puolueen tulokset parlamentti- ja europarlamenttivaaleissa ovat:

## Lähteet

## Aiheesta muualla

* Σπαρτιάτες – Puolueen verkkosivut
Spartalainen

**Spartalainen**, **spartalaiset** tai **Spartan(s)** (engl.) voi viitata seuraaviin:

* spartalaiset eli lakedaimonialaiset, antiikin Spartan asukkaat
* Spartalaiset, kreikkalainen puolue

* **, videopeli
* SPARTAN-117, hahmo Halo-pelisarjassa
Voitto (puolue)

**Voitto** eli *Demokraatttinen isänmaallinen liike – Voitto* () on kreikkalainen äärioikeistolainen puolue. Se on perustettu vuonna 2019.

Puolueen politiikka on kansalliskonservatiivista ja sillä on läheiset suhteet ortodoksiseen kirkkoon. Puolue sai alkunsa Makedonian nimikiistan ratkaisseen Préspan sopimuksen vastustamisesta. Puolue on venäjämielinen ja vastustaa Kreikan tukea Ukrainalle Venäjän hyökättyä maahan.

Puolueella on 10 paikkaa Kreikan parlamentissa kesäkuun 2023 parlamenttivaalien jälkeen ja yksi paikka Euroopan parlamentissa vuoden 2024 europarlamenttivaalien jälkeen.

## Vaalitulokset

Puolueen tulokset parlamentti- ja europarlamenttivaaleissa ovat:

## Lähteet

## Aiheesta muualla

* Δημοκρατικό Πατριωτικό Κίνημα – Νίκη. Puolueen verkkosivut
Ebisu

**Ebisu** () on japanilaisessa mytologiassa esiintyvä kami, joka on erityisesti kalastajien ja kauppiaiden jumala. Hänet kuvataan usein pulleaksi, parrakkaaksi ja hymyileväksi kalastajaksi, joka kantaa mukanaan onkea, joka puolestaan on hyvän onnen symboli.

Legendan mukaan Ebisu syntyi Izanakin ja Izanamin pojaksi joko ilman luita tai ilman raajoja, koska Izanami oli laiminlyönyt avioitumisrituaalinsa. Raajarikko Ebisu laitettiin kasvamaan veteen, jonka takia hän kuitenkin päätyi mahdollisesti Hokkaidon rannoille. Täällä ainut löysivät hänet, ja aikojen saatossa Ebisulle kasvoi jalat. Huolimatta näiden vaikeuksien voittamisesta, Ebisu on kuitenkin kuuro.

Ebisu kuuluu myös ns. seitsemään onnenjumalan joukkoon ja on näistä ainoa, joka on täysin japanilaista alkuperää.

## Lähteet

## Aiheesta muualla
Platon Ippolitov

**Platon Afanasjevitš Ippolitov** ( s. 7. maaliskuuta 1893 Moskova – 1951) oli venäläinen, joka edusti keisarillista Venäjää ja Neuvostoliittoa pikaluistelussa ja pyöräilyssä. Urheilu-uransa jälkeen hän toimi urheilutoimittajana ja valtiollisen urheilun järjestötoimijana.

## Pikaluistelu-ura

Kansallisesti Platon Ippolitov nousi pinnalle voittaessaan vuonna 1912 Venäjän mestaruuden yhteispisteissä eli vuosi isoveli Vasilin Venäjän mestaruusvoiton jälkeen. Sen jälkeen hän saavutti keisarivallan aikaan kansallisen mestaruuden vielä vuosina 1914 ja 1916. Vuosina 1913 ja 1915 hän sijoittui hopealle Nikita Naidenovin jälkeen.

Ennen ensimmäistä maailmansotaa hän osallistui niin MM- kuin EM-kisoihin. Hän ei saavuttanut kuitenkaan mitalisijoja kuten veli-Vasili, vaan sijoitukset yhteispisteissä olivat MM-kisoissa 1913 6. ja 1914 5. EM-kisoihin hän osallistui vuonna 1913 sijoittuen neljänneksi.

Platon Ippolitov joutui sotaan vuoden 1916 aikana. Sodan jälkeen Platon Ippolitov jatkoi luistelu-uraansa neuvostovaltiossa. Neuvostoliiton mestaruuskisoissa hän oli vuosina 1921–1924 2. Jakov Melnikovin voittaessa. Sen jälkeen hän oli kansallisissa mestaruuskisoissa vielä vuonna 1927 3. ja vuonna 1928 4.

Platon Ippolitov ja Jakov Melnikov osallistuivat vuoden 1923 MM-kisoihin Tukholmassa. Ippolitov sijoittui kisoissa 10:nneksi Suomen Thunbergin voittaessa ja maanmies Melnikovin sijoittuessa kolmanneksi yhteispisteissä. 

Neuvostoliiton pikaluistelijat lopettivat osallistumisensa MM-kisoihin vuoden 1923 jälkeen. Maan luistelijat ml. Platon Ippolitov osallistuivat sen jälkeen työväen urheilujärjestöjen tapahtumiin niin Norjassa, Ruotsissa kuin Suomessa. 

### Henkilökohtaiset ennätykset

* 500 metriä: 46,2 (12. helmikuuta 1927, Kristiania)
* 1 000 metriä: 1.38,0 (29. tammikuuta 1927, Moskova)
* 1 500 metriä: 2.26,0 (21. helmikuuta 1926, Kristiania)
* 3 000 metriä: 5.15,0 (3. tammikuuta 1926, Moskova)
* 5 000 metriä: 8.40,3 (25. helmikuuta 1923, Trondheim)
* 10 000 metriä: 17.57,9 (24. helmikuuta 1923, Trondheim)

## Muu urheilu ja pikaluistelu-uran jälkeinen toiminta

Platon Ippolitov kilpaili pikaluistelun lisäksi pyöräilyssä kuten veljensä Vasilikin. Hän saavutti Neuvostoliiton mestaruuden pyöräilyn joukkuekilpailussa Moskovan Dynamon joukkueessa 7,5 maililla 1923 ja 1924.

Urheilu-uransa jälkeen Platon Ippolitov toimi 1920-1940-luvuilla urheilutoimittajana ja -kirjailijana. Hän kirjoitti joukon urheilukirjoja ja -oppaita aiheinaan pikaluistelu ja kilpapyöräily. Hän toimi 1930-luvulla Neuvostoliiton liikunta- ja urheilukomitean luistelu- ja pyöräilyosastojen päällikkönä.

Tunnustuksena panoksestaan neuvostourheiluun hänelle myönnettiin Työn punalipun kunniamerkki vuonna 1937.

## Lähteet
Radio Finlandia

**Radio Finlandia** on suomalainen radiokanava, joka aloitti toimintansa 15. syyskuuta 1990 Espanjan Andalucian Malagan alueella. Se on ainoa Espanjassa toimiva suomenkielinen FM- taajuudella toimiva radiokanava, joka tarjoaa monipuolista ohjelmaa suomeksi ja englanniksi. 

## Historia
Kanavan perusti suomalainen yrittäjä Teva Glad, joka huomasi tuolloin elävien suomalaisten ulkosuomalaisten tarpeen saada tietoa kotimaan tapahtumista. Ensimmäiset kymmenen vuotta Radio Finlandia toimi kansainvälisen Onda Zero radioaseman sisällä tarjoten tunnin mittaisen ohjelmablokin iltapäivisin. Vuonna 2000 kanava siirtyi ruotsalaisten perustamaan Kust Radion nimiseen kanavaan Fuengirolaan, missä sen lähetysaika kasvoi kahdeksi tunniksi.

Vuonna 2010 Glad perusti omalle taajuudelleen toimivan Radio Finlandian ja pysyi mukana kanavan toiminnassa pari vuotta, minkä jälkeen hän siirtyi Suomeen perustamaan uutta radiokanavaa veljensä kanssa.

## Omistus
Radio Finlandian omistussuhteet ovat muuttuneet useasti sen toiminnan aikana. Glad myi radion Heli Tourulle vuonna 2013. Vuonna 2019 Henry Aflecht osti kanavan osakekannan ja kehitti kanavan toimintaa monimedialliseen suuntaan. Kesällä 2022 Aflecht luopui kanavan omistajuudesta ja päätoimittajaksi tuli Raija Kurkola, joka oli työskennellyt kanavalla kolmen vuoden ajan. Kurkola on luotsannut kanavaa elokuusta 2022.

## Lähteet

## Aiheesta muualla
Kanavan kotisivut
Australian ralli 1990

**Australian ralli 1990** (viralliselta nimeltään *3. Commonwealth Bank Rally Australia*) oli rallin maailmanmestaruussarjan kilpailu kaudella 1990. Kilpailu järjestettiin 20. &ndash; 23. syyskuuta 1990 Perthissä. Kilpailu oli kauden kymmenes ja erikoiskokeiden yhteispituus oli .

## Tulokset

## Lähteet
Portugalin ralli 1994

**Portugalin ralli 1994** (viralliselta nimeltään *28. TAP Rallye de Portugal*) oli rallin maailmanmestaruussarjan kilpailu kaudella 1994. Kilpailu järjestettiin 1.&ndash;4. maaliskuuta 1994. Kilpailu oli kauden toinen ja erikoiskokeiden yhteispituus oli . 

Kilpailuun ilmoittautui 97 autokuntaa, joista 89 lähti kilpailuun ja 34 pääsi maaliin.

## Tulokset

## Lähteet
Hämeenkosken kotiseutumuseo

**Hämeenkosken kotiseutumuseo** avattiin yleisölle 1958 Hämeen Kosken nuorisoseuran ja Koski-Seuran yhteisenä kotiseutumuseona. Museo siirtyi Hämeen läänin Kosken kunnan omistukseen 1972. Koski Hl (Hämeen läänin) kunta on liittynyt Hollolan kuntaan. Perustajajäsen, tehtailija Hugo Silvonen oli kerännyt ja koonnut lahjoitusesineet erillisiksi osastoiksi yhdessä muiden Koski-Seuran jäsenten, Pauli Paasivirran, Niilo Nikkarin ja Kalevi Koskisen kanssa.

Museokokonaisuuteen kuuluu kolme rakennusta:

## Hämäläistalo

Hämäläistalo on Ester ja Toivo lahjoittama Mustiston maatilan entinen päärakennus Etolasta. Siinä on eteinen, isännänhuone ja vierashuone, mikä on kalustettu 1800-luvun tyyliin.

## Aitta

Aitta on kaksikerroksinen luhtiaitta Hyväneulasta. Se on siirretty museoalueelle 1958. Aitassa on nahkurin ja suutarin työkaluja ja tarvikkeita.

## Viljamakasiini

Viljamakasiini on rakennettu arkkitehti Engelin piirustusten mukaan 1856. Se toimii esinemuseona, missä ovat omat osastonsa kotitalous-, pellava-, kirkko- ja käsityöläis- sekä kyläkauppatavaroille. 

Alakerrassa kirkko-osaston esineet ovat kootut Hämeenkosken nykyistä varhaisemmista kirkoista kerätyistä esineistä. Kyläkauppaesineet ovat peräisin mm. Toivo Maijalan Mieholan kyläkaupasta sekä Paavo Pekolan Putulan talouskaupasta,.

Yläkerrassa on mm. rekiä, puimakoneita sekä pienoismalli hevoskierto. Hevoskierto on olemassa mm. Artjärven kotiseutumuseossa. Lisäksi yläkerrassa on tuohitöitä ja pukuvitriini.

Alueella on myös:

## Kosken sotaveteraanien korsu

Koski Hl oli ennen toista maailmansotaa pioneeripitäjä. Kosken suojeluskunnan vapaaehtoinen maanpuolustustyö keskittyi pioneeriaselajiin, mikä oli 18. joulukuuta 1939 saakka viestijoukkojen kanssa osa yhteistä teknillistä aselajia ranskalaisen 1920-luvun mallin mukaan. Korsun rakensivat Kosken sotaveteraanit 1971, ja sen kunnosti Lions Club Salpakangas 2001. 

## Lähteet
Hevoskierto

**Hevoskierto** on hevosen lihasvoimaa mekaanisen voiman aikaansaamiseksi käyttävä koneisto, jota on käytetty muun muassa myllyjen ja vesipumppujen voimanlähteenä. Siinä vetojuhta kulkee ympyrää ja sen valjaisiin kulkeva vipuvarsi pyörittää suurta vaakasuoraan asennettua ratasta, joka siirtää voiman pienempien rattaiden ja vertikaalisten hammaspyörien kautta esimerkiksi myllynkiveen.

## Lähteet

## Aiheesta muualla
*[YouTube: hevoskierto [Jokelan kotiseutumuseo]ssa Vanhanajan päivillä 2016]
Norsunluurannikon ralli 1992

**Norsunluurannikon ralli 1992** (viralliselta nimeltään *24. Rallye Cote d'Ivoire - Bandama*) oli rallin maailmanmestaruussarjan kilpailu kaudella 1992. Kilpailu järjestettiin 31. lokakuuta&ndash;2. marraskuuta 1992. Kilpailu oli kauden kahdestoista. Kilpailu ajettiin avoimilla tieosuuksilla, joilla oli 96 aikatarkastuspistettä. Reitin kokonaispituus oli , jossa oli  kilpailullista osuutta. 

Kilpailu kuului vain kuljettajien mestaruussarjaan (ei valmistajien mestaruussarjaan). Kilpailuun lähti 42 autokuntaa, joista 13 pääsi maaliin.

Kaudella 1992 Sanremon kilpailun jälkeen kolmella kuljettajalla oli vielä mahdollisuus kuljettajien mestaruuteen, mutta kukaan heistä ei osallistunut Norsunluurannikon ralliin tuona vuonna. Kenjiro Shinozuka voitti rallin toisen kerran peräkkäin.

## Tulokset

## Lähteet
Fred. Olsen (1857–1933)

**Thomas Fredrik Olsen** (15. lokakuuta 1857 Hurum – 29. tammikuuta 1933 Oslo) oli norjalainen laivanvarustaja. Hän kasvatti setänsä perustamasta Fred. Olsen & Co. -yhtiöstä yhden maan suurimmista varustamoista.

Olsen varttui Hvitstenissä, jossa hänen isänsä ja kaksi setäänsä harjoittivat laivanvarustusta. Hän kouluttautui laivuriksi ja aloitti varustamotoiminnan kahdella isältään saamalla aluksella. Hänen yrityksensä laajeni nopeasti ja hankki ensimmäisen höyryaluksensa *Bayardin* vuonna 1897. Pari vuotta myöhemmin hän siirsi yhtiön toiminnan Kristianiaan (nyk. Olso), ja 1900-luvun ensimmäisinä vuosina se laajeni useille merkittäville laivareiteille, vuonna 1911 Buenos Airesiin saakka. Joulukuussa 1914 yhtiö otti käyttöön ensimmäisen Norjassa rakennetun dieselaluksen, jonka nimeksi tuli MS *Brazil*. Vuonna 1917 Olsenista tuli myös Akersin telakan enemmistöomistaja. Hänen kuollessaan vuonna 1933 varustamolla oli 65 alusta.

Oslossa on Olsenin mukaan nimetty katu Fred. Olsens gate.
## Lähteet

## Aiheesta muualla
Janka (sukunimi)

**Janka** on muun muassa seuraavien henkilöiden sukunimi:

* Antti Janka-Murros (s. 1983), suomalainen säveltäjä, muusikko ja opettaja
* Carlo Janka (s. 1986), sveitsiläinen alppihiihtäjä
* Viktor Janka von Bulcs (1837–1890), unkarilainen kasvitieteilijä.

## Katso myös
* Janka, etunimi
Erkki Yrjölä

**Erkki Pentti Juhani Yrjölä** (s. 22. lokakuuta 1941 Tampere) on suomalainen mainosalan yrittäjä ja eläköitynyt yritysjohtaja, joka on saanut kauppaneuvoksen arvonimen.

Erkki Yrjölä syntyi lentokonetarkastaja Pentti Yrjölän ja Marjatta Kariston perheeseen ja avioitui 1966 päätoimittaja Tuula Mäkisen kanssa. Ylioppilaaksi hän tuli Helsingin lyseosta 1961 ja valmistui valtiotieteen kandidaatiksi ja maisteriksi Helsingin yliopistosta 1966. Yrjölä oli Suomen Unilever-yhtiöiden esimiesharjoittelija Turussa 1965–1970 ja Turun Saippua Oy:n tuotepäällikkö, Turkama & Kumppanit Oy Mainostoimiston osastonjohtaja 1970–1973, varatoimitusjohtaja 1973–1981 ja hallituksen jäsen 1981–1982, Markkinointi Topitörmä Oy:n, vuodesta 1997 Publicis-Törmä Oy:n pääosakas, toimitusjohtaja 1982–1999, hallituksen jäsen 1982 ja puheenjohtaja 2000–2006 sekä Publicis International Oy:n toimitusjohtaja 2000–2004 ja osakas ja hallituksen puheenjohtaja 2000–2006. Hän on ollut myös Pool Media International Oy:n perustajaosakas ja Finneire Oy:n toimitusjohtaja ja hänellä on ollut useita oman alansa ja muita asiantuntija- ja luottamustehtäviä. Kauppaneuvoksen arvonimen Yrjölä sai 2005.

## Lähteet
Angolan historia

**Angolan historia** kertoo Angolan historiasta. Varhaisimmat Angolan alueella asuneet ihmiset olivat kivikaudelta lähtien maata asuttaneet Khoisan-kansoihin kuulunut väestö. Nämä ihmiset olivat metsästäjä-keräilijöitä. He poistuivat maan pohjoisosasta 2500 vuotta sitten bantukansojen saapuessa alueelle pohjoisesta, mutta Khoisan-kansoihin kuuluvaa väestöä jäi maan eteläosiin, missä heitä on vieläkin. Bantut harjoittivat jo tullessaan maataloutta. Heillä oli myös raudanvalmistuksen ja saviesineiden valmistuksen taito. Bantuilla oli 1200-luvulla paikallisvaltioita nykyisen Angolan alueella, kuten myös nykyisen Nigerian alueella. Nämä paikallisvaltiot yhtyivät 1500-luvulla Kongon kuningaskunnaksi, joka ulottui Angolan alueelta Gabonin alueelle saakka. Portugalilaiset alkoivat käydä Kongon kuninkaan kanssa kauppaa 1480-luvulta lähtien orjista ja norsunluusta. He perustivat 1500-luvulla tukikohtia ja kauppapaikkoja Angolan alueelle. Angolan rannikkoalueet ja keskiosa joutui Portugalin hallintaan 1700-luvulla ja 1900-luvun alussa Portugali laajensi hallintoaluettaan niin, että koko Angola joutui Portugalin hallintaan. Portugalin hallinnon aikana Angolasta myytiin kahvia, puuvillaa, sokeria, nahkaa ja kumia. 1800–1900-luvuilla maahan rakennettiin rautateitä ja maanteitä. 1910-luvulla alkoi timanttikaivostoiminta. Angolassa syntyi vapautusliike 1960-luvulla ja maa itsenäistyi 1975. Itsenäistymisen jälkeen Angolassa alkoi sisällissota, joka päättyi 2002. Sisällissodassa olivat vastakkain hallintoa pitävän MPLA:n kannattajat ja sissiliike UNITA.

## Lähteet
Karnaubapalmu

**Karnaubapalmu** (*Copernicia prunifera*) on palmukasvien (Arecaceae) heimoon, karnaubapalmujen (*Copernicia*) sukuun kuuluva kasvilaji.

Karnaubapalmu on ainavihanta ja yksirunkoinen palmulaji. Sen runko kasvaa tavallisesti 7–10 metriä korkeaksi, mutta voi joskus kasvaa jopa 15 metriä korkeaksi. Oksaton runko on halkaisijaltaan 15–25 cm. Rungon päässä oleva latvus muodostuu viuhkamaisista lehdistä, joiden lehtiruodit sekä -lavat ovat kummatkin noin metrin pituisia.

Karnaubapalmua kasvaa luonnossa Brasilian koillisosissa. Sitä kasvaa laaksoissa jokien varsilla alueilla, joilla on säännöllisesti kausittain tulvia ja kuivuutta.

Karnaubapalmua viljellään laajasti etenkin Brasiliassa siitä saatavan vahan vuoksi. Karnaubavahan lisäksi palmun eri osista saadaan muitakin elintarvikekäyttöön soveltuvia aineita. Rungon ydinosassa on runsaasti tärkkelystä ja siitä on valmistettu saagonkaltaista ainetta. Lehtiä on puolestaan käytetty keitettyinä ravinnoksi ja siemeniä on käytetty kahvin korvikkeena.

Erilaisten elintarvikkeiksi käytettyjen aineiden lisäksi karnaubapalmun lehdistä voi punoa esimerkiksi mattoja, hattuja ja koreja. Karnaubapalmun puuaines on pehmeää, suolaista vettä pitkään kestävää sekä helposti työstettävää. Niinpä puuainesta on käytetty muun muassa aidoissa, puutolppina, rimoina ja erilaisissa pienehköissä puuesineissä sekä polttopuuna. Karnaubapalmua on myös kasvatettu koristekasvina tropiikissa.

## Lähteet
* Useful Tropical Plants: ''Copernicia prunifera'' 

## Aiheesta muualla
* Kassu - Kasvien suomenkieliset nimet: Karnaubapalmu (''Copernicia prunifera'')
* UniProt: Taxonomy - ''Copernicia prunifera'' 
* Global Biodiversity Information Facility (GBIF): ''Copernicia prunifera''
Sanremon ralli 1991

**Sanremon ralli 1991** (viralliselta nimeltään *33. Rallye San Remo - Rallye d'Italia*) oli rallin maailmanmestaruussarjan kilpailu kaudella 1991. Kilpailu järjestettiin 13. &ndash; 17. lokakuuta 1991. Kilpailu oli kauden 11. ja erikoiskokeiden yhteispituus oli  (suunniteltu pituus oli ).

Kilpailussa Juha Kankkunen joutui keskeyttämään varhain ja Carlos Sainzilla oli ongelmia vaihdelaatikon kanssa.

## Tulokset

## Lähteet

## Aiheesta muualla
* Rally-Maps.com, erikoiskokeet kartalla
Fred. Olsens gate

**Fred. Olsens gate** on Oslon ydinkeskustassa sijaitseva ruutukaava-alueen katu. Se ulottuu Rådhusgatalta Jernbanetorgetille. Katu on saanut nimensä laivanvarustaja Thomas Fredrik Olsenilta, ennen vuotta 1934 se oli nimeltään Store Strandgate.
## Kuvia

Treschowgaarden Oslo.jpg|Fred. Olsens gate 2: Treschowgården. Rakennus valmistui vuonna 1710 asuintaloksi. Vuosina 1819–1823 talossa toimi Oslon pörssi, minkä jälkeen se oli vuoteen 1869 saakka kouluna. Myöhemmin siinä toimi hotelli, ja 1910-luvulla rakennuksen osti laivanvarustaja Thomas Fredrik Olsen, jonka mukaan katu sittemmin nimettiin.
Paléet P-hus (2022).jpg|Fred. Olsens gate 6: pysäköintitalo Paleet, jonka nimi periytyy aiemmin paikalla sijainneesta kuninkaallisesta residenssistä.


## Lähteet

## Aiheesta muualla
Niina Ahtiainen

**Niina Ahtiainen** (s. 11. huhtikuuta 1997) on suomalainen rantalentopalloammattilainen. Hän on pelannut beach volleyn maailmankiertueella vuodesta 2017 lähtien. Ahtiaisen nykyinen pari on Taru Lahti-Liukkonen, jonka kanssa Ahtiainen on voittanut kahdesti World Tourin osakilpailun. Ahtiainen ja Lahti-Liukkonen ovat myös ainoa suomalaispari, joka on onnistunut maailmankiertueen turnauksen voittamaan. Kansainvälisen lentopalloliiton (FIVB) julkaisemalla maailmanlistalla pari oli heinäkuussa 2023 sijalla 26. Rankingiin lasketaan kahdeksan parasta kilpailua edellisen vuoden sisältä. 

Ahtiainen on pelannut myös Riikka Lehtosen ja Ida Sinisalon kanssa, ja hänellä on neljä beach volleyn Suomen mestaruutta. MM-kisoissa 2022 Ahtiainen ja Lahti-Liukkonen tulivat sijalle 17. EM-kisoissa 2023 pari oli yhdeksäs.

## Saavutukset

* World Tourin osakilpailun voitto 2022, 2023
* Suomen mestari 2018, 2019, 2020, 2023

## Lähteet
Port-au-Princen maailmannäyttely

**Port-au-Princen maailmannäyttely** oli Haitin pääkaupungissa Port-au-Princessa 1949–1950 järjestetty maailmannäyttely. Maailmannäyttelyn tunnuslauseena oli "Rauhan juhla" ja se avattiin virallisesti 8. joulukuuta 1949, mutta kansainvälinen osa oli avoinna vain 12. helmikuuta 1950. Kaiken kaikkiaan maailmannäyttely kesti 8. kesäkuuta 1950 saakka. Maailmannäyttelyssä kävi noin 250&nbsp;000 vierailijaa.

Maailmannäyttelyllä juhlistettiin Port-au-Princen kaupungin 200-vuotisjuhlavuotta ja se antoi mahdollisuuden uudistaa kaupunkia sekä Gonâvenlahden aluetta. Maailmannäyttely toi kansainvälistä näkyvyyttä Port-au-Princen lisäksi koko Haitille tarjoten samalla mahdollisuuden kehittää maan matkailusektoria. Osana maailmannäyttelyn valmisteluja Haitin hallitus perusti erillisen turismiministeriön, turisteja varten rakennettiin monia uusia hotelleja ja kaupungin sanitaatioon sekä puhtaanapitoon investoitiin.

Maailmannäyttely perustettiin 24 hehtaarin kokoiselle alueelle Gonâvenlahden ranta-alueelle, joka oli aikaisemmin ollut slummimainen alue. Näyttelyalueesta tehtiin nykyaikainen alue palmupuineen ja moderneine rakennuksineen. Alueen rakennustöitä johti newyorkilainen arkkitehti August Ferdinand Schmiedigen, joka oli ollut mukana luomassa aiempia maailmannäyttelyitä Pariisissa 1937 ja New Yorkissa 1939–1940.

Näyttelyalueen halkova bulevardi nimettiin Yhdysvaltojen presidentin Harry S. Trumanin mukaan ja sen varrella oli loisteliaita jugendtyylisiä rakennuksia, jotka oli koristeltu värikkäillä haitilaista elämää kuvaavilla maalauksilla. Eräitä maailmannäyttelyn suosituimpia kohteita olivat kasvitieteelliset puutarhat, trooppinen akvaario sekä Les Palmistes -puisto.

Maailmannäyttelyn jälkeen näyttelypaviljongit muunnettiin hallinnon virastoiksi.

## Lähteet
Loimaan seudun kansallispuku

**Loimaan seudun kansallispuku** on suomalainen kansallispuku Loimaalla ja sen lähialueilla. Loimaan seudun kansallispukua ei tule sekoittaa Loimaan emännänpukuun, joka on peräisin vuodelta 1968.

Puvun nykyinen versio on peräisin vuodelta 1987, jolloin sitä olivat valmistelemassa loimaalaisten lisäksi myös Mellilän ja Oripään edustajia. Työtä johti Seija Markkula. Puku perustuu useampaan yksityishenkilöiden kansallispukuihin sekä maakunta-arkiston ja museoiden tietoihin.

Hameen pääväri on punainen samoin kuin liivinkin. Esiliina on sininen ja satakuntalaiseen tapaan isokokoinen ja pystyraidallinen. Huivi on silkkiä. Pukuun kuuluvassa tykkimyssyssä on kaksi koppaa. Sukat ovat valkoiset ja nahkakengät mustat.

## Lähteet
La Gonâve

**La Gonâve** () on Haitille kuuluva saari Hispaniolan saaren vieressä. La Gonâven pinta-ala on 69&nbsp;490 hehtaaria, ja se on Hispaniolaa ympäröivistä pienemmistä saarista suurin. La Gonâve on varsin alavaa maata, ja saaren korkein kohta sijaitsee vain 764 metriä merenpinnan yläpuolella.

## Luonto
La Gonâven metsät on suurelta osin kaadettu, ja saari on nykyisin Haitin puuttominta aluetta. Saaren metsistä on nykyään jäljellä vain joitakin pieniä laikkuja, joskin hallinnon ulkopuoliset järjestöt ovat koettaneet hieman metsittää saaren alueita uudelleen. Saarella elää ainutlaatuisia eliölajeja, jotka ovat kehittyneet saarella eristyksissä. Vuonna 2011 saarella vieraillut biologiryhmä löysi sieltä yhden tieteelle uuden sammakkolajin sekä 19 tieteelle uutta matelijalajia.

## Lähteet

## Aiheesta muualla
Yleisluistelun Euroopan-mestaruuskilpailut 1946

**Pikaluistelun [[Pikaluistelun Euroopan-mestaruuskilpailut|EM-kilpailut]] 1946** käytiin 2.–3. helmikuuta Trondheimissä. Kilpailu käytiin vain miesten sarjassa ja mitalit jaettiin neljän matkan yhteispisteiden perusteella.

## Tulokset


: NC = ei edennyt viimeiselle matkjalle
: NF = ei kilpaillut loppuun
: NS = ei lähtenyt matkalle
: DQ = diskvalifioitu

## Lähteet
*EM-tilastot hollanniksi
Namibian historia

**Namibian historia** kertoo Namibian historiasta. Varhaisimmalta ajalta peräisin olevat merkit ihmisasutuksesta Namibian alueella ovat yli 25 000 vuoden takaiset kalliomaalaukset Oranjejoen pohjoispuolella. Myös Twyfelfonteinista on löydetty kalliomaalauksia, jotka ovat peräisin ajalta 5000 ekr.  Varhaisia Namibian alueella asuneita kansoja olivat sanit sekä Khoi-kansoihin kuuluneet namat ja damarat. Näistä kansoista damarat osasivat käyttää kuparia. Myöhemmin alueelle saapuivat bantukansat, joihin kuuluvat hererot asuttivat maan keskiosaa. Ovambot ja kavangot puolestaan asuttivat maan pohjoisosaa. Bantut toivat mukanaan maatalouden harjoittamisen. Ensimmäisinä eurooppalaisina portugalilaiset alkoivat vierailla Namibian rannikolla 1400-luvun loppupuolella. 1700-kuvulta lähtien Namibiaan tuli Kapmaasta kauppiaita, tutkimusretkeilijöitä ja lähetyssaarnaajia. Englanti valloitti Walvis Bayn 1870-luvulla. Namibia joutui Saksan hallintoon 1890-luvulla. 1900-luvun alussa hererot ja namat kapinoivat Saksaa vastaan, mikä johti verisiin sotiin. Lisäksi ihmisiä kuoli paljon vankileirien huonoissa oloissa ja nälän vuoksi. Ensimmäisen maailmansodan alussa Etelä-Afrikka valtasi Namibian. Etelä-Afrikan hallinnon aikana tärkeimpiä elinkeinoja olivat timanttien myynti sekä liha- ja kalatalous. Rotuerottelu lisäsi mustan väestön köyhyyttä. 1966 YK julisti Namibian huoltohallinta-alueeksi, mutta Etelä-Afrikka ei noudattanut päätöstä. Namibiassa heräsi Etelä-Afrikan hallintoa vastustavaa vastarintaa ja pian Lounais-Afrikan kansanjärjestön SWAPOn toimesta alkoi sissisota. Namibia itsenäistyi 1990.

## Lähteet
Risto Walden

**Risto Ilkka Walden** (s. 24. maaliskuuta 1965) on suomalainen vero- ja tilinpäätösasiantuntija, oppiarvoltaan kauppatieteiden lisensiaatti Helsingin kauppakorkeakoulusta.

Walden syntyi Valkeakoskella, on asunut ja käynyt koulunsa Helsingissä. Hän on Ressun poikakoulun kasvatti viimeiseltä suomalaiselta poikakouluvuosikerralta ja kirjoitti Ressusta ylioppilaaksi 1984.

Walden on valmistunut Helsingin kauppakorkeakoulusta kauppatieteiden maisteriksi 1993. Hän toimi verohallituksen verotarkastusyksikössä ja Uudenmaan verotarkastusyksikössä vuosina 1992–1998. Kirjanpidon ja laskentatoimen tutkinnon (KLT) Walden suoritti vuonna 1995. Vuosina 1998–2008 Walden työskenteli opetus- ja tutkimusviroissa Helsingin kauppakorkeakoulun laskentatoimen laitoksella. Helsingin kauppakorkeakoulun ylioppilaskunta valitsi hänet vuoden opettajaksi vuonna 2003. Vuonna 2008 Walden siirtyi omistaja-yrittäjäksi isänsä, ekonomi, HTM Kaarle Waldenin työn jatkajaksi Bilanssi Oy:öön.

Walden on luennoinut tilinpäätös- ja verosuunnitteluaiheista ja kouluttanut tuomareita, asianajajia, talousrikostutkijoita, tilintarkastajia, veroasiantuntijoita ja taloushallinnon ammattilaisia. Waldenin kirjallinen tuotanto alkoi Helsingin kauppakorkeakoulussa.

Walden kertoo ammatilliseksi oppi-isäkseen professori Jarmo Leppiniemen ja verotusneuvos Markku Hirvosen, joiden alaisena hän on työskennellyt. Tellervo ja Juuso Waldenin säätiön hallituksen jäsenenä ja asiamiehenä hän on toiminut vuodesta 2007 lähtien ja Sysmän neuvottelukunnan puheenjohtajana 2019 alkaen. Risto Walden on ollut Veronmaksajat ry:n hallituksessa vuodesta 2011 lähtien sekä jäsenenä Taloushallintoliiton eri työryhmissä sekä hallituksen jäsenenä useissa eri yhtiöissä. 

Walden on sotilasarvoltaan vänrikki. Hänellä on kolme aikuista lasta ja hän on naimisissa Christina Waldenin kanssa. Waldenin harrastuksina ovat metsästys, metsänhoito, kuntourheilu sekä bridge. Valkeakosken Hakan tukijoukoissa Walden on toiminut vuodesta 2015 lähtien. Jo päättyneellä jalkapallourallaan Waldenin seuroja olivat mm. Kiffen, Ponnistus ja SexyPöxyt.

## Teokset
* Kukkonen, Matti & Walden, Risto: *Elinkeinoverolaki käytännössä*. AlmaTalent 2020 (4. painos)
* Walden, Risto & Leppiniemi, Jarmo: *Tilinpäätös- ja verosuunnittelu*. (samalla jatkuvatäydenteinen on-lineteos). AlmaTalent 2021 (13. painos)
* Kukkonen, Matti & Walden, Risto: *PK-yrityksen verosuunnittelu*. AlmaTalent 2018 (3. painos)
* Ikäheimo, Seppo, Malmi, Teemu & Walden, Risto: *Yrityksen laskentatoimi*. AlmaTalent 2019 (6. painos)
* Kukkonen, Matti & Walden, Risto: *PK-konsernin verosuunnittelu*. AlmaTalent 2016 (2. painos)
Helsingin miliisi

**Helsingin miliisi** oli Venäjän helmikuun vallankumouksen jälkeen keväällä 1917 Helsingissä perustettu työväenjärjestöjen miehittämä epävirallinen järjestyksenvalvontaorganisaatio. Sen perustamisesta sopivat keskenään Helsingin työväenjärjestöt ja venäläiset sotilasneuvostot. Venäläisten sotilasneuvostojen patrullit olivat siihen asti vastanneet järjestyksen valvonnasta Helsingissä Venäjän keisarikunnan alaisen poliisilaitoksen lakattua toimimasta vallankumouksen seurauksena. Helsingin miliisin päälliköksi tuli Kustaa Rovio. Miliisin ainoana aseena oli vyöllä roikkuva puukapula.

## Lähteet
Merja Laitinen

**Merja Laitinen** (s. 1973) on suomalainen yhteiskuntatieteilijä, joka on toiminut sosiaalityön, erityisesti kuntouttavan sosiaalityön professorina Lapin yliopistossa 1. maaliskuuta 2011 lähtien. Hän väitteli yhteiskuntatieteiden tohtoriksi Lapin yliopistossa vuonna 2004. Hän on tutkinut muun muassa lasten seksuaalista hyväksikäyttöä.

## Julkaisut

* Merja Laitinen ja Anneli Pohjola: *"Ei tää niin syrjässä": tutkimus elämisen mahdollisuuksista ja palveluista syrjäkylissä*. Lapin yliopisto 2001.
* Merja Laitinen ja Johanna Hurtig (toim.): *Pahan kosketus: ihmisyyden ja auttamistyön varjojen jäljillä*. PS-kustannus 2002.
* Merja Laitinen ja Anneli Pohjola (toim.): *Sosiaalisen vaihtuvat vastuut*. PS-kustannus 2003.
* Merja Laitinen: *Häväistyt ruumiit, rikotut mielet: tutkimus lapsina läheissuhteissa seksuaalisesti hyväksikäytettyjen naisten ja miesten elämästä* (väitöskirja). Vastapaino 2004.
* Merja Laitinen, Pekka Ojaniemi ja Marja-Sisko Tallavaara: *"Nyt kuullaan meitä asiakkaita": tutkimus kohtaamisesta, tiedosta ja osallisuudesta lastensuojelun työprosesseissa*. Lapin yliopisto 2007.
* Merja Laitinen, Elina Virokannas, Kirsi Juhila, Ilse Julkunen ja Antti Karisto: *Suunniteltua ja sattumaa: väitöskirjojen synty sosiaalityön tutkijakouluryhmässä*. Lapin yliopisto 2007.
* Merja Laitinen ja Anneli Pohjola (toim.): *Tabujen kahleet*. Vastapaino 2009.
* Merja Laitinen ja Anneli Pohjola (toim.): *Asiakkuus sosiaalityössä*. Gaudeamus 2010.
* Johanna Hurtig, Merja Laitinen ja Katriina Uljas-Rautio (toim.): *Ajattele itse! Tutkimuksellisen lukutaidon perusteet*. PS-kustannus 2010.
* Merja Laitinen ja Asta Niskala (toim.): *Asiakkaat toimijoina sosiaalityössä*. Vastapaino 2013.
* Anneli Pohjola, Merja Laitinen ja Marjaana Seppänen (toim.): *Rakenteellinen sosiaalityö*. Unipress 2014.
* Marjo Romakkaniemi, Jari Lindh ja Merja Laitinen: *Nuorten aikuisten osallisuus ja sosiaalinen kuntoutus Lapissa*. Kansaneläkelaitos 2018.

## Lähteet

## Aiheesta muualla

* Lapin yliopiston tutkimusportaali
Nigerin historia

**Nigerin historia** kertoo Nigerin historiasta. Nigerin pohjoisosassa sijaitsevalta Agadezin alueelta on löydetty usean kymmenentuhannen vuoden vanhoja kivisiä työkaluja ja aseita merkkeinä tuolloisesta asutuksesta. On myös löydetty merkkejä asutuksesta tuhansia vuosia sitten, joita ovat Djadon kalliokaiverrukset ja Adrar Bousin arkeologiset löydöt, joista jotkut ovat 4000 vuoden takaa. Alueella harjoitettiin karjataloutta 4000 vuotta sitten. 500-luvulta lähtien Nigerin alue on ollut osa Saharan läpi kulkevaa kauppareittiä. Nigerin itäiset osat kuuluivat Tsadjärven seudulla vallinneeseen Kanem-Bornun kuningaskuntaan 1200-luvulta 1800-luvulle. Nigerin eteläosissa ja osassa Nigerin länsiosia oli 1300-1700-luvuilla hausojen kaupunkivaltioita. Osa läntistä Nigeriä kuului Songhain kuningaskuntaan 1400-luvun lopulle saakka. Songhain kuningaskunnan loppu oli se, että marokkolaiset voittivat songhailaiset Tondibin taistelussa. Niger joutui Ranskan hallintaan 1890 ja se liitettiin kuului osana Ranskan Länsi-Afrikkaan vuodesta 1911. Nigeristä tuli itsehallinnollinen alue 1959, jolloin se kuului Ranskan yhteisöön. Niger itsenäistyi 1960. 1974 Nigerissä tapahtui sotilasvallankaappaus, jota johti yliluutnantti Seyni Kountchén. 1990-luvun alussa tapahtui kansannousu tuaregien noustessa kapinaan. Tästä seurasi sisällissota, joka vaikutti erityisesti maan pohjoisosaan. Levottomuuksia kesti 2000-luvun alkuun.

## Lähteet
Sydänmaa (Alavus)

**Sydänmaa** on kylä Alavudella. Se sijaitsee Alavuden ja Seinäjoen puolessa välissä. Sydänmaan alueella on ulkoilureittejä kuten Mulkkujärven kierros sekä oma kyläyhdistys.
Ravattila

**Ravattila** on kylä Joutsenossa, joka on nykyisin osa Lappeenrantaa. Ravattila sijaitsee noin seitsemän kilometriä Joutsenon keskustasta kaakkoon päin ja noin 20 kilometriä Lappeenrannan keskustasta itään. Ravattila kuuluu Lappeenrannan alueellisessa jaossa Joutsenon suuralueeseen. Maatalousvaltainen Ravattila kuuluu niin sanottuihin Joutsenon "alapitäjiin" eli Joutsenon keskustan eteläpuoliseen maaseutuun. Naapurikyliä ovat Anola pohjoisessa, Hyvättilä lännessä, Nevala etelässä ja  Jokela idässä.

Ravattilassa oli ala-asteena toiminut kyläkoulu kevääseen 2021 asti. Ravattilan koulun toiminta siirrettiin vastavalmistuneen Joutsenon koulun yhteyteen lukuvuoden 2021–2022 alusta. Vuonna 1937 valmistuneen kansakoulurakennuksen lähellä sijaitsee myös seurantalona toimiva "Ravattilan talo", joka on toiminut myös koulun liikunta- ja juhlasalina. Ravattilan talon läheisyydessä on myös valaistu jääkiekkokaukalo ja nurmipäällysteinen jalkapallokenttä.  

Ravattila on ollut osana Joutsenon taisteluita, jotka käytiin Suomen sisällissodassa. Jatkosodassa Ravattilan koulu oli 12. divisioonan esikunnan sjoituspaikkana. Kesällä 1944 koulurakennuksessa toimi myös kenttäsairaala. Koulun seinässä on sotahistoriaan liittyvät muistolaatat. 

## Lähteet
Carter Camper

**Carter James Camper** (s. 6. heinäkuuta 1988 Rocky River, Ohio) on yhdysvaltalainen jääkiekkoilija. Camper on pelipaikaltaan keskushyökkääjä, mutta on pelannut myös laidassa. Camper laukoo oikealta.

Camper pelasi 10 kautta farmiliiga AHL:ssä ja pelasi myös Boston Bruinsin NHL-joukkueessa kolme ottelua, kunnes hän siirtyi Eurooppaan Ruotsin SHL-liigan Leksandiin vuonna 2020. Kaudella 2022–2023 hän siirtyi kesken kauden Sveitsin NL-liigaan. Kaudeksi 2023–2024 hän siirtyi SM-liigajoukkue Tapparaan. Hänet nimettiin joukkueen varakapteeniksi. Kaudeksi 2024–2025 Camper siirtyi Ruotsin Allsvenskanin IK Oskarshamniin.

## Tilastot

## Lähteet

*
*
*

### Viitteet
Transferriinireseptori

**Transferriinireseptori** on tutkimus, jota käytetään raudanpuuteanemian toteamiseksi. Transferriinireseptori on koholla, mikäli henkilöllä on raudanpuute. Raudanpuutetta tutkitaan myös ferritiinin mittauksella. Ferritiini voi kuitenkin kohota myös muista syistä (muun muassa kroonisissa sairauksissa tai mikäli henkilö sairastaa syöpää), jolloin voidaan käyttää transferriinireseptorin tutkimusta. Transferriinireseptorin tutkimuksesta käytetään lyhennettä TfR.

Mikrosyyttisen anemian selvittelyssä transferriinireseptori on tavallisia raudanpuutteen tutkimuksia luotettavampi tutkimus. 

## Tulosten tulkinta

Transferriinireseptori kohoaa raudanpuutteessa. Koholla olevan transferriinireseptori pitoisuuden taustalla voi olla myös muu syy, kuten äkillinen verenvuoto. Transferriinireseptori voi myös olla matala. Tutkimustulos ei ole välttämättä luotettava raskauden, sirppisoluanemian, talassemian eikä polysytemian yhteydessä. 

## Lähteet
Joutsenon kansallispuku

**Joutsenon kansallispuku** on suomalainen kansallispuku. Se perustuu joutsenolaisten kansannaisten 1800-luvulla käyttämiin juhlapukuihin.

Pukuun kuuluu tummanruskea liivi ja lampaanmusta hame. Pellavapalttinasta on tehty pitkä valkoinen paita. Esiliinan helmassa on nyplättyä sinistä pitsiä ja reikäommelta. Joutsenon esiliina palkittiin maailmannäyttelyssä kultamitalilla vuonna 1897. Pukuun kuuluu kaikkiaan 21 eri osaa: erilaisia päällysvaatteita ja päähineitä. 

## Lähteet
Hello, I’m Dolly

**Hello, I'm Dolly** on yhdysvaltalaisen countrymuusikko Dolly Partonin esikoisalbumi vuodelta 1967. Se julkaistiin stereofonisena vinyylilevynä ja 8-raitana. Albumin avausraita "Dumb Blonde" on Partonin ensimmäinen Billboardin Hot Country Songs -listalle kohonnut musiikkikappale. Curly Putmanin kirjoittama "Dumb Blonde" oli julkaistu seitsentuumaisena singlenä 1966. Albumin tuotti Fred Foster.

Albumin kahdestatoista sävelteoksesta seitsemän on Dolly Partonin ja hänen enonsa Billy Owensin yhteistyötä. Owens auttoi siskontytärtään tämän muusikonuran varhaisvaiheessa. Kappaleet ovat aikakaudelleen tyypillisesti lyhytkestoisia, runsaasta kahdesta minuutista noin kahteen ja puoleen minuuttiin, joka oli tuolloin melko keskimääräinen kevyttä musiikkia edustavan kappaleen soittoaika.

## Kaupallinen menestys
*Hello, I'm Dolly* nousi Billboardin Top Country Albums -listalle 11. marraskuuta 1967. Sen korkein sijoitus oli yhdestoista, jonka se saavutti 13. tammikuuta 1968. Listaviikkoja kertyi 14.

Suoratoistopalvelu Spotifyssa "Dumb Blonde" oli kerännyt noin 8,5 miljoonaa toistokertaa heinäkuun 2023 alkuun mennessä. "Something Fishy" oli saanut yli puoli miljoonaa toistoa. Muut kappaleet olivat saaneet niin ikään kuusinumeroisia lukuja. Partonin suurimpia hittejä, kuten "9 to 5", oli soitettu puolisen miljardia kertaa.

## Arviot
Billboard arvioi Partonin äänen pikkulikkamaiseksi, mutta Lolita-vivahteella, kappaleessa "Dumb Blonde". Lehti piti erittäin hyvinä myös kappaleita "I Wasted My Tears", "I Don't Wanna Throw Rice", "Something Fishy" ja "Fuel to the Flame". Cashbox näki albumissa menestyksen ainekset ja kehui Partonin antia laulun saralla.

## Kappaleet
### A-puoli
#Dumb Blonde (2:27)Curly Putman
#Your Ole Handy Man (2:09)Dolly Parton
#I Don't Wanna Throw Rice (2:22) Billy Owens, Parton
#Put It Off Until Tomorrow (2:25)Owens, Parton
#I Wasted My Tears (2:18)Owens, Parton
#Something Fishy (2:07)Parton
### B-puoli
#Fuel to the Flame (2:39)Owens, Parton
#The Giving and the Taking (2:25)Owens, Parton
#I'm in No Condition (2:08)Parton
#The Company You Keep (2:33)Owens, Parton
#I've Lived My Life (2:35)Lola Jean Dillon
#The Little Things (2:25)Owens, Parton

## Lähteet
Sofja Kondakova

**Sofja Iosifovna Kondakova** (myöh. **Kudrjavina**; ; s. 23. joulukuuta 1922, Arkangeli - 24. syyskuuta 2012) oli neuvostoliittolainen pikaluistelija, jonka pikaluistelu-ura ajoittui 1950-luvulle. Hän voitti yhden maailmanmestaruuden ja kolme MM-pronssia. Vuonna 1951 hän teki 1 000 metrillä maailmanennätyksen.

Kondakovan valmentajana toimi vuosisadan alun venäläinen huippuluistelija Vasili Ippolitov.

## Saavutukset

* MM-kultaa yhteispisteissä Borlängessä 1956 lisäksi neljäs tila yhteispisteissä
* Kolme MM-pronssia MM-kisoissa vuosina 1954, 1955 ja 1958 sekä
* neljäs 1957, kuudes 1959, seitsemäs 1953 ja 12:s 1950.
* Neuvostoliiton mestaruuskisojen hopeamitalisti yhteispisteissä kaudella 1956
* Neuvostoliiton mestaruuskisojen pronssimitalisti yhteispisteissä kaudella 1951

## Henkilökohtaiset ennätykset

## Tunnustukset
* Neuvostoliiton ansioitunut mestariurheilija vuona 1956

## Lähteet
Mateus Uribe

**Andrés Mateus Uribe Villa** (s. 21. maaliskuuta 1991 Medellín, Kolumbia) on kolumbialainen jalkapalloilija, joka edustaa Qatarin pääsarjatasolla pelaavaa Al-Saddia ja Kolumbian maajoukkuetta keskikenttäpelaajana. 32-vuotias Uribe on pituudeltaan 182 senttimetriä pitkä, painoltaan 71 kilogrammaa ja on oikeajalkainen. Al-Saddissa Uribella on vuoden 2026 kesään asti. Al-Saddiin Uribe siirtyi FC Portosta ilmaissiirrolla heinäkuussa 2023, jossa hän pelasi Portugalin pääsarjatasolla 113 ottelua, joissa hän teki 10 maalia. Debyyttinsä Portolle Uribe teki Portugalin pääsarjatason ottelussa Vitóriaa vastaan. Maajoukkueessa Uribe on pelannut 47 ottelua, joissa hän on tehnyt viisi maalia. Uribe myös edusti Kolumbiaa MM-kisoissa 2018, jolloin hän pelasi kolme ottelua: Puolaa, Senegalia, ja Englantia vastaan. Kesäkuussa 2023 Transfermarkt arvioi Uriben arvon olleen 6 miljoonaa euroa.

## Lähteet

## Aiheesta muualla

* Uriben tilastot Soccerway-sivustolla
Harald Bothner

**Harald Bothner** (30. marraskuuta 1850 Halden – 24. lokakuuta 1924 Trondheim) oli norjalainen juristi ja poliitikko. Hän istui suurkäräjillä vuosina 1903–1906 ja toimi Norjan oikeusministerinä 1905–1907. Vuosina 1907–1921 hän oli Etelä-Trøndelagin maaherra.
## Lähteet

## Aiheesta muualla
Jens Orback

**Jens Orback** (s. 21. huhtikuuta 1959) on ruotsalainen toimittaja ja sosiaalidemokraattinen poliitikko. Hän toimi Ruotsin tasa-arvo-, suurkaupunki-, demokratia- ja integraatioministerinä vuosina 2004–2006.
## Lähteet

## Aiheesta muualla

* ''Jens Orback'' Ruotsin valtiopäivien verkkosivuilla
Dax

**Dax** on kunta Lounais-Ranskassa Landesin departementissa Uuden-Akvitanian alueella. Se sijaitsee Adourjoen varrella, noin 52 kilometriä Bayonnen kaupungista koilliseen. Daxissa on departementin aliprefektuuri

## Nähtävyyksiä
Kunnan nähtävyyksiin kuuluu vuonna 1913 rakennettu härkätaisteluareena *Arènes de Dax*. Areenalle mahtuu 8 000 katsojaa, ja se on Landesin departementin suurin areena. Areena isännöi kahta kaupungissa vuosittain järjestettävää juhlaa, *Fêtes de Dax* 15. elokuuta ja *Toros y Salsa* 10. syyskuuta.

Notre-Damen katedraali on rakennettu 1600-luvun puolivälin ja 1800-luvun lopun välillä. Tyyliltään se on uuskreikkalainen. Kirkon sisällä on samalla paikalla sijainneen 1200-luvulta peräisin olevan goottilaisen katedraalin ulko-ovi, joka tunnetaan nimeltä apostolien portaali.

Kunnan keskustassa oleva kuuma suihkulähde *Fontaine Chaude* on peräisin Rooman vallan ajalta. Suihkulähteen vesi on 64 asteista. Nykyisen muotonsa suihkulähde sai vuosina 1814–1818 Ludvig XVIII:n hallituskaudella.

Bordan museo, *Musée de Borda*, on alkujaan luonnontutkija Jacques-François Borda d'Oron luonnontieteellinen kokoelman, jonka kunta osti vuonna 1807. Museon suojelijana toimi hänen veljenpoikansa Jean-Charles de Borda, jonka mukaan museo on myös nimetty. Museo sijaitsee vuonna 1523 rakennetussa karmeliittakappelissa.

*Atrium Casino* on André Granetin suunnittelema art deco -tyylinen rakennus, joka vihittiin käyttöön vuonna 1928. Nykyään tämä entinen kasino toimii näyttelytilana ja ravintolana. André Granet suunnitteli myös kasinon vieressä olevan art deco -tyylisen hotellin, *Hôtel Splendidin*.


Tiedosto:Dax - Arènes - 1.jpg|Arènes de Dax
Tiedosto:Cathédrale de Dax 6.jpg|Notre-Damen katedraali
Tiedosto:Dax-Kirche-Aposteltor-1.JPG|Apostolien portaali
Tiedosto:Musée de Borda.jpg|Musée de Borda
Tiedosto:Dax - Hôtel Splendid et Atrium Casino.jpg|Atrium Casino ja Hôtel Splendid


## Urheilu
### Paikallisia urheiluseuroja
*US Dax, rugby union
*Dax Gamarde basket 40, koripallo

## Tunnettuja kuntalaisia
*Jean-Charles de Borda (1733-1799), matemaatikko ja fyysikko
*Roger Ducos (1747-1816), poliitikko
*André Darrigade (s. 1929), ammattipyöräilijä

## Lähteet

## Aiheesta muualla
Şihabetdin Mərcani

**Şihabetdin Bahawetdin ulı Mərcani** (, ; 1818–1889) oli tataarien islamilainen teologi ja historioitsija, jolla oli "merkittävin vaikutus tataariyhteiskunnan henkisen kulttuurin kehitykseen 1800-luvun jälkipuoliskolla". Hänen mukaansa on nimetty muun muassa Kazanissa toimiva Mardžanin moskeija (Мәрҗани мәчете, Mərcani məçete)*,* joka alun perin rakennettiin vuosina 1766–1770 Katariina Suuren henkilökohtaisella luvalla.

Mərcani kuului suufilaiseen Naqšbandin veljeskuntaan.

## Koko nimi
Arabialaisittain: Šihāb al-Dīn ibn Bahāʼ al-Dīn ibn Subḥān ibn ʻAbd al-Karīm ibn ʻAbd al-Tawwāb ibn ʻAbd al-Ghanī ibn ʻAbd al-Quddūs ibn Jediš ibn Jediger ibn ʻUmar

## Lähteet

## Katso myös
* Gabdennasyr Kursavi

## Aiheesta muualla
* The works of Shihab ad-din al-Marjani on Islamic scholastic theology
Jääsken kansallispuku

**Jääsken kansallispuku** on suomalainen kansallispuku.

Puku edustaa karjalaista Jääsken seudun kansan juhlapukeutumista 1800-luvulta. Pukumalli on peräisin 1880-luvulta ja sitä on tarkistettu vuonna 2015. 

Pukuun kuuluu musta liivi ja villahame, jonka alareunassa on punainen tere. Esiliinassa on vaakaraitoja, punaista kudontaa ja sinistä nyytinkipitsiä.

## Lähteet

## Aiheesta muualla
* Jääski *Kansallispuvussa*
Jorma Ijäs

**Jorma Kalevi Ijäs** (s. 3. elokuuta 1945 Ristijärvi) on suomalainen maitotalousalan vaikuttaja ja eläköitynyt yritysjohtaja, joka on saanut kauppaneuvoksen arvonimen.

Jorma Ijäs syntyi autoilija Toivo Johannes Ijäksen ja Elsa Mikkosen perheeseen ja avioitui 1971 sairaanhoidonopettaja Raili Maria Kolun kanssa. Ijäs kävi keskikoulun Ristijärvellä 1962 ja Suomen Nuoriso-opiston Mikkelissä 1964. Meijeriteknikoksi hän valmistui Valtion maitotalousopistosta Jokioisista 1969. Ijäs oli Kainuun Sanomain Kirjapaino Oy:n kirjapainoapulainen Kajaanissa 1964–1965 ja meijeriharjoittelija Kuopion Osuusmeijerissä 1965–1966, Iisalmen Osuusmeijerissä 1966–1967 ja Mikkelin Osuusmeijerissä 1968. Meijeriteknikko Valion laboratoriossa Helsingissä hän oli 1969–1973 ja käyttöpäällikkö 1973–1974 sekä Valion Jyväskylän meijerin vastaava käyttöpäällikkö 1974–1977 ja isännöitsijä 1977–1979. Hämeenlinnan Osuusmeijerin toimitusjohtajana Ijäs työskenteli 1979–2006. Hän oli *Maito 10* -lehden päätoimittaja 1995–2006 ja hänellä oli useita oman alansa ja muita asiantuntija ja -luottamustehtäviä, joissa hän vaikutti muun muassa meijerialan opetuksen kehittymiseen Suomessa. Kauppaeuvoksen arvonimen Ijäs sai 2005. 

## Lähteet
Denise Bombardier

**Denise Bombardier** (18. tammikuuta 1941 Montreal, Kanada – 4. heinäkuuta 2023 Montreal, Kanada) oli kanadalainen ranskankielinen kirjailija, toimittaja ja mediapersoona. Hän oli tunnettu feministi.

Bombardier toimitti Kanadan yleisradioyhtiön CBC:n tv-kanavan ajankohtaisohjelmia 1970-luvulta alkaen. Hän kirjoitti toistakymmentä kirjaa ja lehtiartikkeleita. Bombardier tuomitsi voimakkaasti ranskalaiskirjailija Gabriel Matzneffin, joka kirjoitti omaelämäkerrallisia kirjoja pedofiilisistä taipumuksistaan.

Bombardier kuoli Montrealissa syöpään 82-vuotiaana.

## Tunnustukset
* Kunnialegioonan arvomerkki 1993

## Lähteet

## Aiheesta muualla

* 
*
Fred. Olsen

**Fred. Olsen** voi viitata seuraaviin henkilöihin:

* Fred. Olsen (1857–1933), norjalainen laivanvarustaja
* Fred. Olsen (s. 1929), norjalainen laivanvarustaja, edellisen pojanpoika